cyanic-selkie/wikianc huggingface dataset:
სინგაპურის საგარეო პოლიტიკა
ინტერპოლი
2015 წელს საერთაშორისო კრიმინალური პოლიციის ორგანიზაცია ინტერპოლმა სინგაპურში გახსნა ინოვაციების გლობალური კომპლექსი (IGCI). 2016 წლიდან IGCI მასპინძლობს გლობალურ სამეთაურო და საკოორდინაციო ცენტრს, ორგანიზაციის შესაძლებლობების განვითარებისა და სასწავლო ოფისს, ინოვაციების ცენტრს და კიბერკვლევის ლაბორატორიას. კიბერდანაშაულის ლაბორატორია და დირექტორატი, რომელიც ასევე მოიცავს ცნობილ კიბერ ფუჟენ ცენტრს. შენობა ასევე გამოიყენება ფართომასშტაბიანი პროექტებისა და ოპერაციებისთვის გლობალური გავლენისთვის, სამართალდამცავი სწავლებისთვის და სექტორთაშორისი კონფერენციებისთვის, რომლებიც დაკავშირებულია სამხრეთ-აღმოსავლეთ აზიის ერების ასოციაციის (ASEAN) რეგიონთან.
დიდი ოცეული
მიუხედავად იმისა, რომ სინგაპური,  არ არის დიდი ოცეულის (G20) წევრი, მიწვეული იყო ამ ორგანიზაციის სამიტებში მონაწილეობის მისაღებად 2010, 2011 და 2013 წლიდან 2017 წლამდე, როგორც გლობალური მართვის ჯგუფის წარმომადგენელი . 2017 წლის თებერვალში სინგაპურის საგარეო საქმეთა მინისტრი ვივიან ბალაკრიშნანი დაესწრო G20-ის საგარეო საქმეთა მინისტრების შეხვედრას ბონში.
ბრძოლა ტერორიზმის წინააღმდეგ
2005 წლის 15- დან 17 აგვისტომდე სინგაპურმა უმასპინძლა მრავალეროვნულ საზღვაო უსაფრთხოების წვრთნებს, სახელწოდებით „ღრმა საბერი“, როგორც პროლიფერაციის უსაფრთხოების ინიციატივის ნაწილი. სამხრეთ ჩინეთის ზღვაში, ჩანგის საზღვაო ბაზაზე გაშვებულ წვრთნებში 13 ქვეყნიდან 2000-მდე ადამიანი მონაწილეობდა.
2005 წლის 21-25 ნოემბერს სინგაპურმა უმასპინძლა რეგიონალური სპეცდანიშნულების ძალების ანტიტერორისტულ კონფერენციას . 2004 წლის 6 მაისს სინგაპურის პრემიერ მინისტრმა გო ჩოკ ტონგმა წარმოთქვა სიტყვა ვაშინგტონში საგარეო ურთიერთობათა საბჭოში სათაურით "მადრიდის მიღმა: ტერორიზმის დამარცხება", სადაც მან გამოთქვა სინგაპურის შეხედულებები ტერორიზმთან ომში.
საერთაშორისო ძალისხმევა მეკობრეობის წინააღმდეგ საბრძოლველად
2005 წლის აგვისტოში მალაიზია, ინდონეზია და სინგაპური შეთანხმდნენ ერთობლივად პატრულირებაზე და მეკობრეობის წინააღმდეგ ბრძოლაში მალაკის სრუტეში უსაფრთხოების გასაუმჯობესებლად რეგიონში, სადაც სელაპების ერთ-ერთი უდიდესი პოპულაციაა მსოფლიოში მოგვიანებით მათ შეუერთდა ტაილანდი.
ინდონეზია, მალაიზია და სინგაპური ახორციელებენ სამმხრივ, კოორდინირებულ საზღვაო პატრულირებას, რომელიც ცნობილია როგორც მალაკას სრუტის საზღვაო პატრული და ერთობლივი საჰაერო მეთვალყურეობა Eyes in the Sky შეთანხმებით. ზღვისპირა სახელმწიფოებს შორის თანამშრომლობის სხვა ფორმები მოიცავს მალაიზიასა და ინდონეზიას შორის 2007 წლის შეთანხმებას მალაკის სრუტეში მეკობრეობის წინააღმდეგ საბრძოლველად ერთობლივი ძალისხმევის გაფართოების შესახებ, სინგაპურის და ინდონეზიის მიერ 2005 წლის მაისში დანერგილი ზედაპირული სათვალთვალო სისტემა (SURPIC) და საპატრულო საინფორმაციო სისტემა. MSP-IS) მალაკის სრუტეში გადაზიდვების შესახებ ინფორმაციის გაცვლისთვის
სქოლიო
კატეგორია:სინგაპურის საგარეო პოლიტიკა
არიკო
არიკო (Arico) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 178,75 კმ². მოსახლეობა — 8754 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
ჰასან II-ის მეჩეთი
ჰასან II-ის მეჩეთი (مسجد الحسن الثاني‎), მდებარეობს კასაბლანკაში, უდიდესი მეჩეთია მაროკოშო და მესამე სიდიდით მსოფლიოში მასჯიდ ალ-ჰარამის (დიდი მეჩეთი) მექაში და ალ-მასჯიდ ალ-ნაბავის მედინაში შემდეგ. ფრანგი არქიტექტორი მიშელ პინსოს პროექტით შექმნილი მეჩეთი მაროკოს მეფე ჰასან II-ის მმართველობის პერიოდში, 1989 წელს, აშენდა. მისი მინარეთი 210 მეტრია და მსოფლიოში ყველაზე მაღალია.
კატეგორია:მაროკოს მეჩეთები
Polyrhachis rere
Polyrhachis rere — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
პენტაგონი (აშშ)
thumb|პენტაგონი პენტაგონი (ბერძნულად pentagonon „ხუთკუთხედი“) — ხუთკუთხედის ფორმის აშშ-ის თავდაცვის სამინისტროს შენობა არლინგტონში, ვირჯინიის შტატში. გადატანითი მნიშვნელობით აშშ-ის სამხედრო უწყება.
კატეგორია:აშშ-ის შეიარაღებული ძალები კატეგორია:აშშ-ის მთავრობა
GAAP
GAAP (General Accepted Accounting Principles — საბუღალტრო აღრიცვის ზოგადად აღიარებული პრინციპები, GAAP) — საბუღალტრო აღრიცხვის სტანდარტები, რომლებიც იხმარებაა ამერიკის შეერთებულ შტატებსა და ზოგიერთ სხვა ქვეყნებში. თვისობრივად GAAP, ფინანსური აღრიცხვის საერთაშორისო სტანდარტებისგან განირჩევა კერძოდ იმით, რომ მასში განსაზღვრული წესებით, უფრო დეტალურად რეგულირდება ამა თუ იმ პრაქტიკულ სიტუაციათა აღრიცხვის წესები.
2008 წლის აგვისტოში, ფასიანი ქაღალდებისა და ბირჟების კომისიის მხრიდან წარდგენილი იყო გეგმა, რომელიც ითვალისწინებდა GAAP სტანდარტიდან, საერთაშორისო სტანდარტებზე გადასვლას. აღნიშნული გეგმის მიხედვით, 2010 წლიდან ამერიკის ტრანსნაციონალური კომპანიები (იმ დროისთვის მათი რიცხვი შესაძლოა შეადგენდეს 110-ს) აუცილებელი წესით გადასული უნდა იყოს საერთაშორისო ფინანსური აღრიცხვის სტანდარტებზე. ასევე იგულისხმება, რომ 2014 წლიდან, საერთაშორისო ფინანსური აღრიცხვის სტანდარტები IFRS აუცილებელი წესით შესრულდება ყველა ამერიკული კომპანიის მიერ.
რესურსები ინტერნეტში
კატეგორია:საბუღალტრო აღრიცხვა კატეგორია:აშშ-ის ეკონომიკა კატეგორია:სტანდარტები
Sides (ალბომი)
Sides — ინგლისელ გიტარისტ ენტონი ფილიპსის მესამე სოლო-ალბომი, გამოცემული 1979 წელს. მცირე პერიოდის განმავლობაში მასთან ერთად შეფუთვაში წარმოდგენილი იყო Private Parts and Pieces, მუსიკოსის კრებული.
რამდენიმე სიმღერაში ჟღერს ჯენესისის ტექნიკური ასისტენტების, დენ ოუენისა და დეილ ნიუმენის ვოკალები.
სიმღერების სია
ყველა სიმღერის ავტორი - ფილიპსი, გარდა მითითებულისა:
სქოლიო
კატეგორია:ენტონი ფილიპსის ალბომები კატეგორია:1979 წლის ალბომები
კატეგორია:ალბომები რუპერტ ჰაინის პროდიუსერობით
იავნანა (ფონდი)
იავნანა — საქველმოქმედო ფონდი, დაარსებული 2004 წელს საოპერო მომღერალ პაატა ბურჭულაძის მიერ. ფონდის ეგიდით არაერთი საქველმოქმედო აქცია-კონცერტი გაიმართა როგორც საქართველოში, ასევე მის საზღვრებს გარეთ.
საქმიანობა
ფონდი ძირითადად მართავს საქველმოქმედო საღამოებს, თუმცა მას ჰყავს სტიპენდიანტებიც და ახალგაზრდებს სხვა ქვეყნებში განათლების მიღებაში ეხმარება.
ღონისძიებები
ფონდის მიერ ორგანიზებული იქნა რამდენიმე საქველმოქმედო ტელემარათონი. მათში ასევე სხვა, მსოფლიო საოპერო მომღერლები მონაწილეობდნენ. კონცერტებიდან მიღებული შემოსავალი მზრუნველობამოკლებულ ბავშვებს ხმარდება.
ფონდის მიერ ორგანიზაბული აქციები საქართველოში და საქართველოს ფარგლებს გარეთ 2004 წლიდან ტარდება. მაგალითად, ბერლინში 2005 წელს გაიმართა საქველმოქმედო აქცია, რომელშიც მონაწილეობა მიიღეს მომღერალმა ქეთი მელუამ და დიზაინერმა თამარ ინგოროყვამ. ამავე წელს თბილისის ოპერისა და ბალეტის თეატრში სხვადასხვა დროს საღამოები გამართეს სოფიკო ჭიაურელმა და ვახტანგ კიკაბიძემ. საღამოებიდან შემოსული თანხა მთლიანად გაჭირვებული ოჯახების დაბინავებას მოხმარდა. ფონდისგან გივი ჟვანიას სახელობის პედიატრიული კლინიკის ჩვილ ბავშვთა რეანიმაციას მართვითი სუნთქვის აპარატი გადაეცა.
2006 წლის 3 მარტს „იავნანას“ და ტელეკომპანია „მზის“ ორგანიზებით დედის დღისადმი მიძღვნილი საქველმოქმედო კონცერტი გაიმართა. საღამოში მონაწილეობა მიიღეს ცნობილმა დედა-შვილებმა. ტელემაყურებელთა ზარებით შემოსულმა თანხამ 10 000 ლარს მიაღწია. ამ თანხით დაუბრუნდა საკუთარ ოჯახს და დედას დაუბრუნდა ბავშვთა სახლში დასახლებული 5 ბავშვი. 2006 წელს ასევე გაიმართა სუხიშვილების ნაციონალური ბალეტის კონცერტი, რომელიც პირდაპირი ტელეეთერით გადაიცემოდა. შემოსული თანხით შინ 6 ბავშვი დაბრუნდა. აქციები სისტემატურად საქართველოს სხვადასხვა რეგიონებსა და ქალაქებშიც იმართება.
2009 წლის წლის 3 მარტს „იავნანამ“ არსებობის 5 წლის იუბილე აღნიშნა. ფონდმა დაბადების დღე დიდი საქველმოქმედო კონცერტითა და ტელემარათონით აღნიშნა. აქცია-კონცერტს, რომელიც ოთხი საათი და მეტი გაგრძელდა, პირდაპირ ეთერში ტელეკომპანია „რუსთავი 2“ გადასცემდა. კონცერტის მიზანი ამჯერადაც მრავალშვილიანი ოჯახებისა და ბავშვთა სახლის აღსაზრდელების საცხოვრებელი ბინით უზრუნველყოფა იყო, რომლებიც დედის დღეს სიმბოლურად მშობლებს დაუბრუნეს. აქციაში მონაწილეობა მიიღეს საქართველოში მოქმედმა მობილურმა კომპანიებმა. მათ საკუთარ აბონენტებს საერთო ნომერი შესთავაზეს, რომელზეც დარეკვისას „იავნანას“ ანგარიშზე 1 ლარი ირიცხებოდა. კონცერტში მონაწილეობდნენ - ამერიკელი სოპრანო მიშელ კრაიდრი, პაატა ბურჭულაძე, ვახტანგ კიკაბიძე, მედეა ჩახავა, კახი კავსაძე, გურამ საღარაძე, გივი ბერიკაშვილი, ნანი ბრეგვაძე, ნატო მეტონიძე, ანსამბლი „ქართული ხმები“ და სხვები. კონცერტის მსვლელობისას ზარებით, მოკლე ტექსტური შეტყობინებით, ინტერნეტ გადმორიცხვებით და სხვადასხვა შემოწირულობებით დაახლოებით 200.000 ლარი შემოვიდა, რითაც 3 მრავალშვილიან ოჯახს საცხოვრებელი ბინის გასაღები გადაეცა, ხოლო დანარჩენი თანხა მზრუნველობამოკლებულ ბავშვებს მოხმარდება.
რესურსები ინტერნეტში
კატეგორია:საქართველოს ფონდები
ლიბიის ქალაქების სია
ცხრილში მოცემულია ლიბიის იმ უმსხვილეს ქალაქთა სია, რომელთა მოსახლეობაც 2008 წლის მონაცემებით 20 000 ადამიანს აჭარბებს:
რესურსები ინტერნეტში
კატეგორია:ლიბიის ქალაქები
Polyrhachis restituta
Polyrhachis restituta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ის გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
არონა
არონა (Arona) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 81,79 კმ². მოსახლეობა — 82 982 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
რემედიოსი
რემედიოსი (Remedios) — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1513-1524 წლებს შორის. დავდაპირველად ეწოდებოდა სანტა-კრუს-დე-ლა-საბანა, მოგვიანებით არაერთხელ შეიცვალა სახელწოდება. 1578 წელს ეწოდა სან-ხუან-დე-ლოს-რემედიოს-დე-ლა-საბანა-დელ-კაიო.
დემოგრაფია
მუნიციპალიტეტის ფართობია 560 კმ². 2004 წლის აღწერის მონაცემებით მუნიციპალიტეტში ცხოვრობდა 46,482 ადამიანი. მოსახლეობის სიმჭიდროვე შეადგენს 83,0 ადამიანს კმ²-ზე.
ჟამი (ფილმი)
ჟამი — ზაზა (როინ) ილურიძის 1996 წლის ფილმი. გადაღებულია თ. ბიბილურის რომანის "ჟამი კითხულისას" მიხედვით.
რემედიოსი
სქოლიო
კატეგორია:კუბის ქალაქები
ჟამი (ფილმი)
სიუჟეტი
ფილმში მრავალი პლასტი იკვეთება და კინემატოგრაფიული მეტაფორებით, მხატვრულ სურათად იკვრება. ჟამი. როგორც დროჟამი და ჟამი, როგორც სახადი. ჟამიანობა დარევია სოფელს. აქ მოყოლილ ამბავში დიდი სიყვარულიცაა და დიდი სიძულვილიც, ერთგულებაც და ღალატიც. ერთ–ერთი მთავარი გმირი კრებითია, სახეცვლილი ევლინება ხალხს და ბოროტებას სჩადის. ძალაუფლებისათვის მრუდე გზით მებრძოლი კაცის ბოლო სავალალოა, მაგრამ საუკუნეების მანძილზე ეს უნაყოფო მცდელობა მაიც ამოიწვერება ხოლმე სარეველასავით.
სქოლიო
კატეგორია:1996 წლის ქართული ფილმები კატეგორია:ქართულენოვანი ფილმები
კრისტიან პოულსენი
2005 და 2006 წლებში მოგებული აქვს დანიის წლის ფეხბურთელის ტიტული.
საკლუბო
კოპენჰაგენი
შალკე 04
შარლოტე ბრიცი
thumb|150px|შარლოტე ბრიცი შარლოტე ბრიცი (გერმ. Charlotte Britz) (დ. 27 თებერვალი, 1958, ოტვაილერი, ზაარლანდი) — ზაარბრიუკენის ობერბურგომისტრი 2004 წლიდან.
ამური
მინი|300პქ|ხიდი ამურზე [[ხაბაროვსკის მხარე|ხაბაროვსკში]] ამური — მდინარე რუსეთში, ჩინეთსა და მონღოლეთში. მონღოლები ამურს უწოდებენ „ხარა-მურენ“ („შავი მდინარე“), ჩინელები — „ხეილუნძიანი“ (ჩინ. 黑龙江, „შავი დრაკონის მდინარე“).
მდინარის სიგრძეა – 4444 კმ, საიდანაც 2874 კმ საკუთრივ ამურის სიგრძეა, დაწყებული ორი მდინარის (შილკა და არგუნი) შეერთებიდან სახალინის ყურემდე.
რუსეთის მდინარეებს შორის, ამურის აუზის ფართობი (1885 ათ. კვ. კმ) მეოთხე ადგილზეა, მსოფლიოში კი – მეათეზე.
მთავარი შენაკადები: ზეა, უსური, ბურეა, სუნგარი, ამგუნი, ანიუი, ტუნგუსკა.
ქალაქები ამურზე: ამურსკი, ბლაგოვეშჩენსკი, ხაბაროვსკი.
რუსურსები ინტერნეტში
კატეგორია:მონღოლეთის მდინარეები კატეგორია:ჩინეთის მდინარეები კატეგორია:იმიერბაიკალეთის მხარის მდინარეები კატეგორია:ამურის ოლქის მდინარეები კატეგორია:ებრაელთა ავტონომიური ოლქის მდინარეები კატეგორია:ხაბაროვსკის მხარის მდინარეები
ლეპტოსპორანგიუმიანი გვიმრები
ლეპტოსპორანგიუმიანი გვიმრები (Leptofilices) — გვიმრების ამ ქვეკლასში გაერთიანებულია გვიმრების სახეობათა უმრავლესობა — დაახლოებით 10 000 სახეობა, რომლებიც გაერთიანებული არიან 270 გვარში.
დიდი უმრავლესობა ბალახოვანი მცენარეების და მხოლოდ ზოგი მათგანია ხისებრი. ლეპტოსპორანგიუმიანი გვიმრები გავრცელებულია მთელ დედამიწაზე, მაგრამ სახეობათა დიდი უმრავლესობა გვხვდება ტროპიკებში, სადაც გვიმრები უდიდეს როლს ასრულებენ მცენარეული საფარის შექმნაში, განსაკუთრებით ტენიან ტროპიკულსა და სუბტროპიკულ ტყეებში. აქ ისინი იზრდებიან როგორც ნიადაგზე, ისე ხეებზე ეპიფიტებისა და ლიანების სახით. მოლოდ აქ გვდება ხისებრი გვიმრები.
ზომიერ სარტყელში მათ ნაკლები მნიშვნელობა აქვთ, ისინი აქაც მიჯაჭვული არიან ტენიან ტერიტორიებსა და ჩრდილოვან ადგილებში, სადაც მზის სხივების უშუალო მოქმედებას არ განიცდიან და ფართოდ არიან გავრცელებული ტყეებში, ღრმა ხეობებსა და ჭაობებში.
ლეპტოსპორანგიუმიანი გვიმრების დიდი უმრავლესობა ტოლსპორიანი მცენარეებია, მაგრამ მათ შორის განსხვავებულ სპორიანებიც მოიპოვება.
რიგები
ლეპტოსპორანგიუმიანი გვიმრები იყოფა 3 რიგად:
რიგი Filicales წარმოდგენილია ტოლპორიანი ხმელეთის, ხოლო რიგები Marsiliales და Salviniales — განსხვავებული წყლისა და ჭაობის მცენარეებით. ქვეკლასის Leptofilices-ს წარმომადგენელთა სპორანგიუმი წარმოიშობა ფოთლის ერთი ზედაპირული უკდრედისაგან და ერთშრიანი კედელი აქვს.
ლეპტოსპორანგიუმიანი გვიმრების უმრავლესობა მცენარეთა ახალგაზრდა ჯგუფია. ისინი წარმოშობილი არიან პირველადი გვიმრებისაგან (Primofilices).
ლიტერატურა
კატეგორია:გვიმრები
გიორგი თევზაძე
გიორგი არტემის ძე თევზაძე (დ. 5 ივლისი, 1914, ახალსოფელი, ამბროლაურის მუნიციპალიტეტი — გ. 23 აგვისტო, 1988) — ქართველი ასტრონომი. საქართველოს სსრ მეცნიერების დამსახურებული მოღვაწე (1980). გიორგი თევზაძე სამეცნიერო-კვლევით და პედაგოგიურ მუშაობასთან ერთად ეწეოდა ფართო საზოგადოებრივ-საგანმანათლებლო საქმიანობას. იგი მრავალი საზოგადოებრივი ორგანიზაციისა და სამეცნიერო საბჭოს წევრი იყო. მათ შორის რუსთაველის საზოგადოების გამგეობის წევრიც.
ბიოგრაფია
1933-1934 წლებში დაამთავრა ქალაქ თბილისის სახელმწიფო უნივერსიტეტის ფიზიკა-მათემატიკის ფაკულტეტი. 1936-37 წლებში მუშაობდა პროფესორ მიხეილ სუბოტინთან ასპირანტად ლენინგრადში.
1937-40 წლებში მუშაობდა ასპირანტად პულკოვოს ობსერვატორიაში (ლენინგრადი) პროფესორ ნიკოლოზ ციმერმანის ხელმძღვანელობით.
1941 წელს გაზაფხულზე ლენინგრადის უნივერსიტეტში დაიცვა დისერტაცია ფიზიკა-მათემატიკურ მეცნიერებაში კანდიდატის სამეცნიერო ხარისხის მოსაპოვებლად თემაზე: „Определение широты и долготы Абастуманской обсерватории на горе Канобили из наблюдений, произведённых в 1939 г“.
1940-44 წლებში ძირითადად მუშაობდა აბასთუმნის ასტროფიზიკურ ობსერვატორიაში უფროს მეცნიერ თანამშრომლობლად.
1942-45 წლებში შეთავსებით მუშაობდა საქართველოს პოლიტექნიკურ ინსტიტუტში, სადაც მარკშეიდერებს უკითხავდა ასტრონომიის თეორიულ კურსს. მისივე ხელმძღვანელობით ეს სტუდენტები ზაფხულობით აბასთუმნის ასტროფიზიკურ ობსერვატორიაში გადიოდნენ ასტრონომიულ პრაქტიკას.
1945 წელს გიორგი თევზაძე გადმოდის საქართველოს პოლიტექნიკურ ინსტიტუტში ძირითად თანამშრომლად.
1952 წლიდან მუშაობს გეოდეზია-მარკშეიდერის და თეორიული მექანიკის კათედრებზე.
1964 წელს გეოდეზია-მარკშეიდერის კათედრამ სრულიად შეწყვიტა პრაქტიკული ასტრონომიის სწავლება, რის გამოც გიორგი თევზაძე მთლიანად გადადის თეორიული მექანიკის კათედრაზე, სადაც სრული დატვირთვით განაგრძობს მუშაობას.
გიორგი თევზაძე ცნობილია როგორც მრავალმხრივი და ფართო დიაპაზონის მკვლევარი. დიდია მისი დამსახურება უმაღლეს სასწავლებლებში ასტრონომიისა და თეორიული მექანიკის სწავლების დარგში. საქართველოს პოლიტექნიკური ინსტიტუტის გარდა გიორგი თევზაძე ლექციების კითხულობდა თბილისის სახელმწიფო უნივერსიტეტში და ბათუმის პედაგოგიურ ინსტიტუტში. შეთავსებით იყო საბავშვო და ახალგაზრდული გამომცემლობის დირექტორის მოადგილე, მეცნიერულ-პოპულარული განყოფილების უფროსი, პოლიტექნიკური ინსტიტუტის გამომცემლობის დირექტორი.
სამეცნიერო მოღვაწეობა
გიორგი თევზაძემ აბასთუმნის 16 დუიმიან ტელესკოპით ასტრო-ფოტოგრაფიის გზით აღმოაჩინა მანამდე უცნობი, ორი ახალი კუდიანი ვარსკვლავი „კომეტა“. საქართველოს ვრცელი ისტორიის მაძილზე ეს აღმოჩენა წარმოადგენს პირველ ასტრონომიულ აღმოჩენას, რომელიც ქართველის მიერ იყო შესრულებული.
პირველი კომეტა წოდებული „კომეტა 1942 თევზაძე 2“ აღმოჩენილ იქნა 1942 წლის 14 დეკემბერს. მეორე კომეტა წოდებული „კომეტა 1942 თევზაძე 1“ აღმოჩენილი იქნა 1942 წლის 26 დეკემბერს. ამ აღმოჩენის გამო გიორგი თევზაძე წყნარი ოკეანის ასტრონომიულმა კორპორაციამ (Astronomical Society of the Pacific) სან-ფრანცისკოში გამართულ ასტრონომთა ყრილობაზე დააჯილდოვა „ჟოზეფ დონოჰოეს“ მედლით და სამკერდე ნიშნით. ამ მედლით დაჯილდოების შესახებ ცნობა განთავსდა ჟურნალ „Publications of the Astronomical Society of the Pacific“-ის 323-ე ნომერში 1943 წლის აპრილში.
1962 წელს ლენინგრადის თეორიული ასტრონომიის ინსტიტუტის, ლენინგრადის უნივერსიტეტის და პულკოვოს ობსერვატორიის გაერთიანებულ სამეცნიერო საბჭოზე გიორგი თევზაძემ ბრწყინვალედ დაიცვა დისერტაცია მეცნიერებათა დოქტორის ხარისხის მოსაპოვებლად თემაზე: „О неустойчивости кратных звёзд типа Трапеции“.
1965 წლიდან გიორგი თევზაძე საქართველოს პოლიტექნიკური ინსტიტუტის პროფესორია. დიდია მისი წვლილი ასტრონომიული კალენდრის „წელიწლეულის“ გამოცემაში. საყოველთაოდ აღიარებულია მისი სამეცნიერო კვლევები ციურ მექანიკაში.
ნაშრომში განხილულია ის ასტრალური მოვლენები, რომელთაც რუსთაველი უხვად იყენებს თავის პოეტურ თქმებში; დადგენილია პოეტის კოსმოლოგიური წარმოდგენები.
რუსთველოლოგიაში კვლევა ამ მიმართულებით ადრევე დაიწყო და ჯერ კიდევ ვახტანგ მეექვსის შრომაში (1712 წელი) არის მინიშნებები პოემის ასტრონომიულ თუ ასტროლოგიურ შეხედულებებზე.
„ვეფხისტყაოსნის“ სათანადო ადგილების და სტროფების გაშიფრვით გიორგი თევზაძემ გამოიკვლია, რომ ასტრალური შინაარსის შემცველი ყოველი სტროფი თუ სტრიქონი ციურ მოვლენებზე დაკვირვებისა და მათი ჭეშმარიტი ცოდნის შედეგია, რუსთაველის ასტრალური წარმოდგენები, მისი შეხედულებანი მზის სისტემაზე გაცილებით სწორი და პროგრესული იყო, ვიდრე მაშინ გაბატონებული აზრები.
აღმოჩნდა, რომ იმდროინდელი კაცობრიობის მიერ საყოველთაოდ მიღებული პტოლემეოსის გეოცენტრული სისტემა „ვეფხისტყაოსანში“ უარყოფილია და მის ნაცვლად მოცემულია სამყაროს აგებულების ახალი მოდელი, რომელიც მეცნიერთა მიერ მხოლოდ მეთექვსმეტე საუკუნეში იქნა შემუშავებული.
სამეცნიერო მონოგრაფიამ „რუსთაველის კოსმოლოგია“ დიდი გამოხმაურება ჰპოვა. გამოქვეყნდა მრავალი წერილი:
და სხვა მრავალი რეცენზიები და წერილები.
1985 წელს სამეცნიერო მონოგრაფია „რუსთაველის კოსმოლოგია“ წარდგენილი იყო საქართველოს სსრ სახელმწიფო პრემიის მოსაპოვებლად.
სქოლიო
კატეგორია:ქართველი ასტრონომები კატეგორია:ამბროლაურის მუნიციპალიტეტში დაბადებულები
ზამთარი
thumb|right|ზამთარი ავსტრიაში ზამთარი — წელიწადის დრო, რომელიც დედამიწის ჩრდილოეთ ნახევარსფეროში ზამთრის მზებუდობის მომენტიდან (21 ან 22 დეკემბერი), გაზაფხულის ბუნიობის მომენტამდე (20 ან 21 მარტი) გრძელდება;
ჩვეულებრივ ჩრდილოეთ ნახევარსფეროში ზამთრის თვეებია:
როდესაც ჩრდილოეთ ნახევარსფეროში ზამთარია, სამხრეთ ნახევარსფეროში ზაფხულია.
ზამთარი წელიწადის ყველაზე ცივი დროა. დღეები მაქსიმალურად მოკლდება, თუმცა 22 დეკემბრიდან უკვე ნელ-ნელა ზრდას დაიწყებს. ადრე ბნელდება. ბევრ ქვეყანაში თოვლი მოდის და ყინვებს იჭერს.
მცენარეების ზრდა წყდება. ფოთლოვანი ხეები შიშვლდება. ზამთრის სუსხს მხოლოდ წიწვიანი ხეები უძლებს. ზოგ ცხოველს ხშირი ბეწვი ან მატყლი ეზრდება, რომ არ შესცივდეს, ზოგს კი მთელი ზამთარი სძინავს.
ლიტერატურა
კატეგორია:ზამთარი
Private Parts and Pieces
Private Parts and Pieces — ინგლისელ გიტარისტ ენტონი ფილიპსის მეოთხე სოლო-ალბომი, გამოცემული 1978 წელს. სინამდვილეში იგი იყო რიგით მესამე, მაგრამ თავდაპირველად 1978 წელს გამოვიდა აშშ-ში და არა ინგლისში. ამიტომ მუსიკოსის ოფიციალურ სტუდიურ დისკოგრაფიაში ეს, ინსტრუმენტული მუსიკის კრებული მეოთხე დისკად ითვლება.
სქოლიო
კატეგორია:ენტონი ფილიპსის ალბომები კატეგორია:1979 წლის ალბომები კატეგორია:Arista Records-ის ალბომები კატეგორია:Virgin Records-ის ალბომები
ფრიდრიხ კარლ ფონ სავინი
ფრიდრიხ კარლ ფონ სავინი (Friedrich Carl von Savigny; დ. 21 თებერვალი, 1779, მაინის ფრანკფურტი, გერმანია — გ. 25 ოქტომბერი, 1848, ბერლინი, გერმანია) — გერმანელი იურისტი და ისტორიკოსი.
ბიოგრაფია
ფრიდრიხ კარლ ფონ სავინი სწავლობდა მარბურგისა და გეტინგენის უნივერსიტეტების იურიდიულ ფაკულტეტებზე. 1800 წელს მას მიენიჭა დოქტორის ტიტული მარბურგის უნივერსიტეტში. ამავე წლიდან სავინი აქვე ასწავლიდა სისხლის სამართალს, შემდგომში რომის სამართალს, სამართლის ისტორიას და მეთოდოლოგიას. მას დიდი აღიარება მოუტანა 1803 გამოქვეყნებულმა ნაშრომმა „მფლობელობის უფლება“. 1804 წელს მეცნიერი წყვეტს მოღვაწეობას მარბურგში და მთელ თავის დროს უთმობს კვლევას, რისთვისაც იგი სტუმრობს გეტინგენს, ჰაიდელბერგს, პარიზს, ნიურნბერგს, აუგსბურგს, ლანდსჰუტს და ვენას. 1808 წელს იგი მიწვეული იქნა ლანდსჰუტის უნივერსიტეტში პროფესორის თანამდებობაზე. 1810 წლიდან სავინი მოღვაწობს ბერლინის უნივერსიტეტში, 1812–1813 წლებში — როგორც რექტორი. 1803 წელს ჰაბლიიტაციის შემდეგ იგი გახდა არაორდინარული პროფესორი ამავე უნივერსიტეტში. 1808 წლიდან სავინი მოღვაწეობს ლანდსჰუტის უნივერსიტეტში როგორც პროფესორი. 1810 წელს სავინი იყო ბერლინის უნივერსიტეტის დამაარსებელი კომისიის წევრი. ამავე წელს იგი მოწვეული იწნა აღნიშნული ნივერსიტეტის პროფესორად. 1811 წლიდან სავინი იყო მეცნიერებათა აკადემიის წევრი, 1816 წლიდან — იუსტიციის საიდუმლო მრჩეველი, 1819 წლიდან — რაინის პროვინციების სარევიზიო სამსახურის მრჩეველი, 1826 წლიდან საკანონმდებლო კომისიის წევრი. 1842 წელს, მას შემდეგ რაც იგი კანონმდებლობის რევიზიის სამინისტროს ხელმძღვანელი გახდა, შეწყვიტა სამეცინიერო საქმიანობა. 1848 წლიდან იგი კვლავ განაგრძობს სამეცნიერო მოღვაწეობას.
სამართლის მეთოდოლოგია
სამართლმცოდნის იდეალი სავინისათვის არის მეცნიერი, რომელიც ისტორიულ-სისტემატიურ მეთოდით და საბუნებისმეტზველო მეცნიერებათა სიზუსტით იკვლევს სამართალს. სამართალმცოდნეობა მოწოდებულია მრავალფეროვანი და დანაწევრებული სამართლებრივი მასალა დაიყვანოს ძირითად პრინციპეპზე, ცნებებზე და ინსტიტუტებზე, და შეიცნოს ამ უკანასკნელთა შორის ურთიერთდამოკიდებულებანი. პირველადი სამართლის წყარო ამ პრუცესში კვლავაც ხალხის სული და ჩვეულებაა. მეცნიერი ცდილობს მხოლოდ უნაკლო სისტემაში მოაქციოს ის, რაც უკვე არსებობს (იხილე „ცნებათა იურისპრუდენცია“).
სამართლის ისტორია
სამართლის ისტორიის დარგში სავინის მთავარი ნაშრომია „რომაული სამართლის ისტორია შუა საუკუნეებში“. ამ ნაშრომში სავინიმ მიზნად დაისახა ეჩვენებინა, რომ რომის სამართალი შუა საუკუნეებში ძირეული გარდაქმნის გარეშე ვითარდებოდა და იცვლებოდა. ნაშრომში განხილულია შუა საუკუნეების უნივერსიტეტებში რომი სამართლის კვლევის ისტორია.
სამოქალაქო სამართალი
სავინის უმნიშვნელოვანესი და გერმანულენოვან სივრცეში სამოქალაქო სამართლის განვითარებაზე უდიდესი ზეგავლენის მქონე ნაშრომია „დღევანდელი რომის სამართლის სისტემა“. ამ ნაშრომმა დიდი როლი ითამაშა პანდექტური სისტემის ჩამოყალიბებაში. სამაოქალაქო სამართლის დოგმატიკისათვის განსაკუთრებით მნიშვნელოვანია კერძოდ სავინის მოძღვრებები ნების (ნების თეორია), სანივთო გარიგების აბსტრაქტულობის (აბსტრაქციის პრინციპი) და ორმხირივ ხელშეკრულებების შესახებ.
სქოლიო
კატეგორია:დაბადებული 21 თებერვალი კატეგორია:დაბადებული 1779 კატეგორია:გარდაცვლილი 25 ოქტომბერი კატეგორია:გარდაცვლილი 1848 კატეგორია:გერმანელი იურისტები
ჟამი მოქცევისა
სიუჟეტი
ფილმი საქართველოს ისტორიისათვის მნიშვნელოვან ხანას მოიცავს, რომელიც პოლიტიკური, სოციალური და ეკონომიკური ხასიათის ძვრებით აღინიშნა. ამ გარდაქმნათა თავმოყრის ფოკუსი იყო ქართლის გაქრისტიანება, რასაც ეროვნული ტრადიცია წმინდა ნინოს სახელს უკავშირებს.
რესურსები ინტერნეტში
კატეგორია:სსრკ-ის ფილმები კატეგორია:1982 წლის ქართული ფილმები კატეგორია:ქართულენოვანი ფილმები
მასჯიდ ალ-ჰარამი
მინი|მასჯიდ ალ-ჰარამი ალ-მასჯიდ ალ-ჰარამი (არაბ.: المسجد الحرام‎‎, აკრძალული მეჩეთი) — მთავარი მეჩეთი, რომლის შიდა ეზოში ქააბა მდებარეობს. მდებარეობს მექაში, საუდის არაბეთი.
პირველი მეჩეთის მშენებლობა ქააბას სიახლოვეს დაახ. 638 წელს უნდა დაწყებულიყო. ამჟამად არსებული მეჩეთი 1570 წლიდან არის ცნობილი. არსებობის მანძილზე მეჩეთი მრავალჯერ გადაუკეთებიათ, შედეგად პირველი ნაგებობისგან მცირე რამ არის დარჩენილი. თავდაპირველად აკრძალულ მეჩეთს ექვსი მინარეთი ჰქონდა, მაგრამ როდესაც სტამბოლის ცისფერ მეჩეთსაც ექვსი მინარეთი აუგეს, მექის იმამმა ეს მკრეხელობად გამოაცხადა, ვინაიდან მსოფლიოს არც ერთი მეჩეთი არ უნდა შედარებოდა ქააბას. ამის გამო სულთანმა აჰმედმა მეჩეთში მეშვიდე მინარეთის აგება ბრძანა.
ამჟამად მეჩეთს 9 მინარეთი აქვს, რომელთა სიმაღლეც 89 მეტრია.
რესურსები ინტერნეტში
კატეგორია:საუდის არაბეთის მეჩეთები კატეგორია:მექა კატეგორია:ისლამის წმინდა ადგილები
იწა
იწა — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, მდებარეობს მდინარე რიონის მარცხენა მხარეს. თემის ცენტრი (სოფლები: ახალსოფელი, გორი, ზემო კრიხი, ქვემო კრიხი, შუა კრიხი). ზღვის დონიდან 640 მეტრი, ამბროლაურიდან 1 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 64 ადამიანი.
სქოლიო
კატეგორია:ამბროლაურის მუნიციპალიტეტის სოფლები
Polyrhachis retrorsa
Polyrhachis retrorsa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბუენავისტა-დელ-ნორტე
ბუენავისტა-დელ-ნორტე (Buenavista del Norte) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 67,42 კმ². მოსახლეობა — 4753 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
არახვეთი
არახვეთი — სოფელი დუშეთის მუნიციპალიტეტში, მდინარე მთიულეთის არაგვის მარჯვენა ნაპირზე, საქართველოს სამხედრო გზაზე. ზღვის დონიდან 1520 მ, დუშეთიდან 61 კმ.
დემოგრაფია
2014 წლის აღწერის მონაცემებით სოფელში ცხოვრობს 205 ადამიანი.
ისტორია
ძველი სოფელი თანამედროვე სოფლის მოშორებით, ლომისის მთის ფერდობზე იყო გაშენებული. ვახუშტი მას „არხვეთს“ უწოდებს. XIV საუკუნეში მთიულეთის არაგვის მთელ მარჯვენა სანაპიროსთან ერთად შედიოდა ქსნის საერისთავოში, XV საუკუნიდან არაგვის საერისთავოში. ნასოფლარის ადგილზე შემორჩენილია გვიანდელი ფეოდალური ხანის ციხესიმაგრის ტიპის სახლები. სოფლის თავზე XIX საუკუნის პატარა დარბაზული ეკლესიაა.
ფილიპე მამფორია
ფილიპე დიმიტრის ძე მამფორია (დ. 25 ოქტომბერი, 1904, სოფელი ჩხოროწყუ — გ. 16 დეკემბერი, 1984) — აფხაზი საბჭოთა ბიოლოგი, საქართველოს სსრ-ის მეცნიერებათა დამსახურებული მოღვაწე, რესპუბლიკის სახელმწიფო პრემიის ლაურეატი, ბიოლოგიურ მეცნიერებათა დოქტორი, პროფესორი. სკკპ წევრი (1943).
ბიოგრაფია
ფილიპე მამფორია დაიბადა 1904 წლის 25 ოქტომბერს სოფელ ჩხოროწყუში. იქვე მიიღო დაწყებითი განათლება. 1925 წელს დაამთავრა ქუთაისის საოფლო-სამეურნეო ტექნიკუმი, ხოლო 1932 წელს სუბტროპიკული კულტურების საკავშირო ინსტიტუტი. 1935 წელს ჩაირიცხა საქართველოს სასოფლო-სამეურნეო ინსტიტუტის ასპირანტურაში. 1938 წელს წარმატებით დაიცვა საკანდიდატო დისერტაცია და 1955 წლამდე მუშაობდა სელექცია-მეთესლეობის კათედრის დოცენტად. 1948-1955 წლებში შეთავსებით მუშაობდა ტენიან-სუბტროპიკული კულტურების საკავშირო სასელექციო სადგურის დირექტორის მოადგილედ სამეცნიერო ნაწილში.
1953 წელს წარმატებით დაიცვა დისერტაცია ბიოლოგიურ მეცნიერებათა დოქტორის სამეცნიერო ხარისხის მოსაპოვებლად.
1955 წელს სიცოცხლის ბოლომდე მუშაობდა საქართველოს სუბტროპიკული მეურნეობის ინსტიტუტში, ჯერ ჩაისა და სუბტროპიკული კულტურების, შემდეგ გენეტიკისა და სელექციის კათედრის გამგედ, 1982 წლიდან ამავე კათედრის მეცნიერ-კონსულტანტად. 1957-1964 წლებში ფ. მამფორია იყო სუბტროპიკული მეურნეობის ფაკულტეტის დეკანი.
ფ. მამფორიას მიერ ჩატარებული იყო ვრცელი და მრავალმხრივი სამეცნიერო-კვლევითი სამუშაოები, რომლებიც ძირითადად მიმართული იყო ყინვისა და მალსეკოგამძლე ციტრუსოვანთა ახალი ჯიშების შექმნისაკენ. მის მიერ შექმნილი იყო ციტრუსოვანთა უნიკალური ფონდი.
დიდი რაოდენობის სელექციური მასალიდან პროფესორ ფ. მამფორიას მიერ ჯიშთგამოცდის სახელმწიფო კომისიას გადაეცა ციტრუსოვანთა 7 ახალი ჯიში, რომელთა შორის აღსანიშნავი იყო ლიმონი „დიოსკურია“, რომელიც ხასიათდებოდა შედარებით მაღალი ყინვაგამძლეობით, მალსეკოსადმი იმუნიტეტით, უხვი მსხმოიარობით, კარგი ხარისხის ნაყოფებით, რამაც განაპირობა მისი სწრაფად დანერგვა წარმოებაში. შრომისათვის „ლიმონის ახალი ჯიშის — „დიოსკურიას“ გამოყვანა და დანერგვა საქართველოს სსრ წარმოებაში“ მას მიენიჭა საქართველოს სსრ სახელმწიფო პრემია.
ბიბლიოგრაფია
პროფესორ ფ. მამფორიას ფართო სამეცნიერო-კვლევითი მუშაობის, მისი ორიგინალური მეთოდების და თეორიული განზოგადოებების შედეგები ასახულია 40-ზე მეტ სამეცნიერო ნაშრომში. მისი კაპიტალური შრომებიდან აღშანიშნავია:
ჯილდოები და მედლები
პროფესორი ფ. მამფორია მრავალი წლის განმავლობაში იყო სახალხო მეურნეობის მიღწევათა გამოფენის მონაწილე ექსპერიმენტალური მასალების ფართო ჩვენებით. დაჯილდოვებული იყო ოქროს, ვერცხლისა და ბრინჯაოს მედლებით.
გურჯი ჰადიმ მეჰმედ-ფაშა
გურჯი ჰადიმ მეჰმედ-ფაშა (Gürcü Hadım Mehmed Paşa; დ. 1536 — გ. 13 სექტემბერი, 1626, სტამბოლი) — ოსმალეთის სახელმწიფო მოღვაწე, კაიმაკამი (დიდი ვეზირის მოვალეობის შემსრულებელი), დიდი ვეზირი 1622-1623 წლებში. ეროვნებით ქართველი.
ახალგაზრდობისას დაატყვევეს და ოსმალეთში მონად გაყიდეს. სულეიმან I-ის მეფობის ბოლო წლებში დიდმა ვეზირმა სემიზ ალი-ფაშამ თავისი თეთრი საჭურისი მონა გურჯი მეჰმედ-ფაშა სასახლეში მიიყვანა. იგი მალე დაწინაურდა: იყო სახასო ოდაბაში, III ვეზირი (1604), ეგვიპტის (1604-1605), ბოსნიის (1605-1608) და დამასკოს (1608-1609) ვალი, კაიმაკამი (1610-1612). 1612 წელს არზრუმის ვალად დაინიშნა, მაგრამ სტამბოლში დარჩა და 1613 წელს სულთნის ქ. ედირნეში გამგზავრებასთან დაკავშირებით ისევ კაიმაკამობა დაევალა. 1622 წლის 21 სექტემბერს დიდ ვეზირად დანიშნეს. მან გადამწყვეტი ზომები მიიღო სახელმწიფოში წესრიგის დასამყარებლად, ფულის კურსის განსამტკიცებლად, ალაგმა ზაპოროჟიელ კაზაკთა ლაშქრობები. 1623 წლის 5 თებერვალს ოპონენტებმა გადააყენეს და კ. როდოსზე გადაასახლეს. მურად IV-ის გამეფების შემდეგ კვლავ დააბრუნეს და მეორე ვეზირად დანიშნეს. მალე დიდი ვეზირი ჩერქეს მეჰმედ-ფაშა ანატოლიაში წავიდა და მის ადგილზე დანიშნეს (1624 წლის 28 მაისი). გურჯი მეჰმედ-ფაშას მოღვაწეობა არ მოსწონდათ იანიჩრებს, რომლებიც აჯანყდნენ და მისი დასჯა მოითხოვეს. 90 წლის ვეზირი სიკვდილით დასაჯეს. გურჯი მეჰმედ-ფაშას ძმა იყო არზრუმის ბეგლარბეგი გურჯი ჰუსეინ-ფაშა, მისი სიძე — აბაზა მეჰმედ-ფაშა.
მსოფლიოს უმაღლესი ჩანჩქერების სია
ქვემოთ ცხრილში მოცემულია მსოფლიოს ყველაზე მაღალი ჩანჩქერები, მათი ვარდნის სიმაღლეები, მდინარეები და მდებარეობა.
სქოლიო
კატეგორია:ჩანჩქერები
ნენსკრას ჰიდროელექტროსადგურის პროექტი
ნენსკრას ჰიდროელექტროსადგურის პროექტი გულისხმობს დამოუკიდებელ საქართველოში ყველაზე დიდი ჰიდროელექტროსადგურის — ნენსკრა ჰესის მშენებლობას. პროექტს განახორციელებს სს «ნენსკრა ჰიდრო», რომელიც კორეის წყლის რესურსების კორპორაციის - K-Water-ისა (ინვესტორი) და სს „საპარტნიორო ფონდის“ თანამშრომლობის შედეგად 2015 წელს შეიქმნა. მშენებლობას საერთაშორისო ტენდერში გამარჯვებული იტალიური კომპანია Salini Impregilo განაახორციელებს.
აღწერა
ნენსკრა ჰესი სვანეთის კავკასიონის სამხრეთ კალთაზე, მესტიის მუნიციპალიტეტში, მდინარეების ნენსკრა სა და ნაკრა ს ხეობებში აშენდება. მშენებლობა 2017 წლის სექტემბერში დაიწყება. ელექტროენერგიის გამომუშავებას ჰესი 2020 წლიდან დაიწყებს, ხოლო პროექტზე მუშაობა  2021 წელს დასრულდება. 280 მგვტ სიმძლავრის ჰიდროელექტროსადგური საქართველოს ყოველწლიურად 1,219 გიგავატ/სთ ელექტროენერგიით მოამარაგებს, რომელიც მთლიანად ადგილობრივ ბაზარს მოხმარდება.
მიუხედავად იმისა, რომ საქართველო არსებითად დამოუკიდებელია ელექტროენერგიით მომარაგების თვალსაზრისით, ზამთრის პერიოდში, როდესაც მდინარეებში წყლის დონე იკლებს, ქვეყნის ელექტროენერგიით უწყვეტად უზრუნველსაყოფად, ხორციელდება როგორც ელექტრო ენერგიის, აგრეთვე თბოელექტროსადგურებისათვის განკუთვნილი ბუნებრივი გაზის იმპორტირტი. პროექტის განხორციელების შედეგად შემოდგომა-ზამთრის პერიოდში ელექტროენერგიის დეფიციტი და, შესაბამისად, იმპორტიც საგრძნობლად შემცირდება, რაც საქართველოს ენერგოუსაფრხოებას განამტკიცებს.
ნენსკრას ჰიდროელექტროსადგურის პროექტი, რომლის ჯამური ღირებულება 1 მლრდ აშშ დოლარს შეადგენს, ხორციელდება ე.წ. BOT (Build-operate-transfer) სქემით, რომელიც გულისხმობს ნენსკრა ჰესის ექსპლუატაციაში შესვლიდან 35 წელიწადში მის საქართველოს საკუთრაბაში უსასყიდლოდ გადმოცემას.
ბუნებრივ და სოციალურ გარემოზე ზეგავლენის შეფასების ანგარიში
სს „ნენსკრა ჰიდროს“ პრიორიტეტია, პროექტი საერთაშორისო სტანდარტების დაცვით განხორციელდეს. ერთ-ერთი მნიშვნელოვანი კომპონენტი პროექტის ბუნებრივ და სოციალურ გარემოზე ზემოქმედების შერბილება და უსაფრთხოებაა.
პროექტის ზეგავლენა გარემოზე მინიმალური იქნება, რასაც მასში ექსპერტთა საერთაშორისო ჯგუფის ჩართულობა უზრუნველყოფს. კომპანია ჰიდროელექტროსადგურების მშენებლობის ყველა საერთაშორისო სტანდარტსა და ნორმას დააკმაყოფილებს, რასაც ხელს შეუწყობს ასევე პროექტში საერთაშორისო ფინანსური ინსტიტუტების ჩართულობა.
2015 წელს ნენსკრას ჰიდროელექტროსადგურის პროექტმა საქართველოს მთავრობას გარემოსდაცვითი და სოციალური ზეგავლენის შეფასების ანგარიში წარუდგინა, რაც  ეროვნული გარემოსდაცვითი ნებართვის მიღების პროცესის ნაწილს წარმოადგენს.
2015 წლის ანგარიში ქართულმა კომპანიამ შპს "გამა კონსალტინგმა" 2011-2014 წლებში ჩატარებულ საველე კვლევებზე დაყრდნობით,  საჯარო საკონსულტაციო შეხვედრების შემდეგ, 2015 წლის მაისში მოამზადა. გარემოსდაცვითი ნებართვა გარემოსდაცვითმა ორგანოებმა 2015 წლის ოქტომბერში გასცეს.
მას შემდეგ რიგ საერთაშორისო ფინანსურ ინსტიტუტებს პროექტის დაფინანსებასთან დაკავშირებით მოწვევა გაეგზავნათ. იმისთვის, რომ გარემოსდაცვითი და სოციალური პოლიტიკის მოთხოვნების დაცვა გარანტირებული ყოფილიყო, საერთაშორისო ფინანსურმა ინსტიტუტებმა რეკომენდაცია გასცეს, პროექტის ბუნებრივ და სოციალურ გარემოზე ზეგავლენის დამატებითი კვლევები ჩატარებულიყო.
დამატებით კვლევებზე დაფუძნებული ანგარიში, რომელიც 10 ტომს მოიცავს, 2017 წელს განსაჯაროვდა. იგი ხელმისაწვდომია სს „ნენსკრა ჰიდროს“ ვებგვერდზე.
განხორციელებული კვლევების საფუძველზე კომპანია სს „ნენსკრა ჰიდრომ“  „ბუნებრივ და სოციალურ გარემოზე ზემოქმედების მართვის გეგმა“ მოამზადა. აღნიშნული გეგმის მიზანია მშენებლობის და ექსპლუატაციის პერიოდებში შემარბილებელი ღონისძიებების განხორციელება საქართველოს საკანონმდებლო მოთხოვნებისა და საერთაშორისო სტანდარტების გათვალისწინებით.
ტექნიკური მახასიათებლები
ტურბინებამდე 47.0 მ3/წმ წყლის ნაკადის ტრანსპორტირება მოხდება 15.1 კმ სიგრძისა და 4.5 მ დიამეტრის მიწისქვეშა სადაწნევო გვირაბით, რომელიც ჰესის შენობის სიახლოვეს განშტოვდება 3 დამოუკიდებელ მილსადენად უშუალოდ ტურბინებთან შესაერთებლად. გვირაბში წყალი წყალმიმღების საშუალებით ჩაედინება. ის განლაგდება წყალსაცავის მარცხენა სანაპიროზე, რომელსაც 130 მ სიმაღლის ქვანაყარი კაშხალი შექმნის. კაშხალი სოფელ ტიტას ზემოთ დაახლოებით 5 კილომეტრში, მდინარე ნენსკრას ვიწრო ხეობაში აიგება. მისი აგების შემდეგ 176 მლნ მ3 მოცულობის წყალსაცავი შეიქმნება. წყალსაცავიდან  წყლის ნაკადი სადაწნევო გვირაბში მოხვდება. ენერგეტიკული სქემის გაუმჯობესების მიზნით  მდინარე ნაკრას 3 ხეობაში დაბალდაწნევიანი კაშხალი აიგება. შექმნილი წყალსაცავიდან 45.5 (?) მ3/წმ-დე (ნაკრასთვის ძალიან დიდი ხარჯია, თუ შეიძლება დააზუსტეთ, დ.ა.) წყლის დამატებითი ხარჯი სატრანსფერო გვირაბით ნენსკრას წყალსაცავში გადაისროლება. წყლის ამ რაოდენობის დამატებით ნენსკრა ჰესის მიერ ელექტროენერგიის საშუალო წლიური გამომუშავება გახდება 1,219 გიგავატ/სთ.
ნენსკრას კაშხლის სიმაღლე 125–130 მეტრი იქნება, ხოლო სიგრძე - 870 მეტრი. იგი განთავსდება მდინარე ნენსკრას ზედა წელში და შექმნის 176 მილიონი მ3 მოცულობის წყალსაცავს 2.7 კმ2 სარკის ზედაპირით. კაშხალი მდინარეების ნენსკრასა და ნაკრას წყლებით მდინარე ხუდონის ზემო შენაკადზე შეივსება და 725 მეტრი სიმაღლის დაწნევის გამოყენების შესაძლებლობას შექმნის.
ნაკრას ნაგებობის სიმაღლე 8.7 მეტრი იქნება, ხოლო  სიგრძე- 44 მეტრი. იგი განთავსდება მდინარე ნაკრაზე და შეცვლის წყლის მიმართულებას წყალსაცავის გადამგდები გვირაბისკენ.
ნაკრას გადამგდები გვირაბი, რომელიც ნაკრას ხეობას ნენსკრას ხეობასთან დააკავშირებს, დაახლოებით 12.5 კმ სიგრძის X 3.5 მ. დიამეტრის იქნება. გვირაბი  წყალს ნაკრას წყალსაცავიდან ნენკსრას რეზერვუარში გადაამისამართებს.
ნენსკრას სადაწნევო გვირაბის სიგრძე 15.1კმ იქნება, ხოლო სიგანე -  4.5მ. იგი  ნენსკრას ხეობის მარცხენა სანაპიროს  გაუყვება. ხეობის დონიდან 600 მეტრზე გვირაბი წყალსაცავს ელექტროსადგურთან დააკავშირებს.
ძალოვანი კვანძის შემადგენლობაში  იქნება ჰიდროელექტროსადგური, ნამუშევარი წყლის გამყვანი არხი და GIS (Gas Insulated Switchgear) ტიპის ქვესადგური.
წყლის მიმყვანი გვირაბიდან მილსადენის ბოლომდე მომარაგდება. მილსადენი  გვირაბიდან დაიწყება, რომელიც შემდეგ  ტურბინის გვირაბებეში გადავა. წყლის ასაქცევის მეშვეობით ნამუშევარი წყალი მდინარე ნენსკრაში გადავა.
სადგურისთვის გათვალისწინებულია პელტონის ტიპის 3 ელექტრომექანიკური ტურბინა, თითოეული - 93.3 მეგავატი სიმძლავრისა.
ყველაზე დიდი წყალდიდობისგან თავდაცვის მიზნით წყალსაგდების ზომები ისეა შერჩეული, რომ გაატაროს შესაძლო მაქსიმალური ხარჯი  1 101 მ3/წმ,  რაც 3,67-ჯერ  მეტია 10000  წელიწადში ერთხელ მოსალოდნელ ხარჯზე - 300 მ3/წმ-ზე.
წყალსაცავი ნელა, თანდათანობით (ფენებად), წინასწარ შედგენილი გეგმის შესაბამისად შეივსება. კაშხლის ოპერირება მოხდება მდინარის ბუნებრივ რეჟიმში, ქვედა წყალგამშვების მიერ, რათა წყლის დონე 1,370 მ ნიშნულამდე შენარჩუნდეს.
საზოგადოებრივი ინვესტირების სტრატეგია
«ნენსკრა ჰესის“ პროქტი ადგილობრივ ბაზარზე შემოსული მსხვილი უცხოური ინვესტიციაა. საქართველოს სტატისტიკის ეროვნული სამსახურის მონაცემებით, 2015 წელს განხორციელებული პირდაპირი უცხოური ინვესტიციების ტოპ-ათეულში სს "ნენსკრა ჰიდროს" მიერ განხორციელებული ინვესტიციაც დასახელდა.
„ნენსკრა ჰიდროს“ პოექტი ადგილობრივი მოსახლეობისთვის როგორც მშენებლობის, ასევე ექსპლუატაციის პერიოდში სამუშაო ადგილებს ქმნის. არაკვალიფიციური მუშახელის 100% ნენსკრასა და ნაკრას ხეობებში მცხოვრები მოსახლეობა იქნება. ნაწილობრივ კვალიფიციური მუშახელის 75% იქნება ქართველი, აქედან 50% - მესტიის მკვიდრი.
სს „ნენსკრა ჰიდროს“ ადმინისტრაციამ 2016 წელს კვლევა ჩაატარა, რომელიც ადგილობრივი მოსახლეობის საჭიროებების გამოვლენას ისახავდა მიზნად. ამ კვლევისა და მოსახლეობის საჭიროებების გათვალისწინებით, სს “ნენსკრა ჰიდრომ“ საზოგადოებრივი ინვესტირების სტრატეგია შეიმუშავა, რომლის მიზნებია:
რესურსები ინტერნეტში
კატეგორია:საქართველოს ჰიდროელექტროსადგურები
ნიუ-იორკის შტატის ხელოვნების საბჭო
ნიუ-იორკის შტატის ხელოვნების საბჭო — ნიუ-იორკის შტატის საბჭო, რომელიც მუშაობს ხელოვნების საკითხების ირგვლივ. დაარსდა 1960 წელს კანონით, რომელიც ნიუ-იორკის საკანონმდებლო ორგანოში წარადგინა სენატორმა მაკნეილ მითჩელმა (1905-1996). კანონს მხარს უჭერდა გუბერნატორი ნელსონ როკფელერი. კანონი ძალაში შევიდა 1961 წელს. ის შტატის ფარგლებში ხელოვნების, კულტურისა და მემკვიდრეობის დარგში მომუშავე არასამთავრობო ორგანიზაციებზე ყოველწლიურად გასცემს 1900 გრანტს ჯილდოს სახით. მისი სათავო ოფისი მდებარეობს მანჰეტენზე, ქალაქ ნიუ-იორკში.
როგორც საბჭოს ვებ-გვერდზეა აღნიშნული, ის „ეძღვნება შენარჩუნებასა და გაფართოებას მდიდარი და მრავალფეროვანი კულტურული რესურსებისა, რომელიც არის და გახდება ნიუ-იორკის მოქალაქეთა მემკვიდრეობა“.
2016 წლისთვის ხელმძღვანელი (კომისარი) ხელოვნების საბჭოსი არის ბარბარალე დეიმონსტეინ-სპიელვოგელი.
რესურსები ინტერნეტში
კატეგორია:აშშ-ის ხელოვნების საბჭოები კატეგორია:ქალაქ ნიუ-იორკში დაფუძნებული ხელოვნების ორგანიზაციები კატეგორია:1960 წელს დაფუძნებული ხელოვნების საბჭოები
ბისთი
ბისთი, ბისტი , ბიშტი — სეფიანთა ირანში XV საუკუნის ბოლოს შემოღებული სამონეტო სისტემის უმცირესი ნომინალი (ნომინალური წონა 0,93 გრ), შეიცავდა 20 დინარს. ჭრიდნენ ვერცხლისა და სპილენძისაგან სადღესასწაულო დღეებში მოწყალების გასაცემად. იჭრებოდა ნახევარი და მეოთხედი ბისთის ღირებულების მონეტებიც.
მოხსენიებულია ქართულ წყაროებშიც. ცნობილია თბილისის ზარაფხანაში ერეკლე II-ის დროს მოჭრილი ბისთი.
სქოლიო
კატეგორია:მონეტები
ზაფხული
thumb|ზაფხული შვედეთში ზაფხული — წელიწადის დრო, რომელიც დედამიწის ჩრდილოეთ ნახევარსფეროში ზაფხულის მზებუდობის მომენტიდან (21 ან 22 ივნისი), შემოდგომის ბუნიობის მომენტამდე (23 სექტემბერი) გრძელდება.
ჩვეულებრივ ჩრდილოეთ ნახევარსფეროში ზაფხულის თვეებია:
ხოლო სამხრეთ ნახევარსფეროში ზაფხული შემდეგ თვეებში უწევს:
კამახუანი
დემოგრაფია
მუნიციპალიტეტის ფართობია 614 კმ². 2004 წლის აღწერის მონაცემებით მუნიციპალიტეტში ცხოვრობდა 63,544 ადამიანი. მოსახლეობის სიმჭიდროვე შეადგენს 103,5 ადამიანს კმ²-ზე.
ზაფხული
როდესაც ჩრდილოეთ ნახევარსფეროში ზაფხულია, სამხრეთ ნახევარსფეროში ზამთარია.
კამახუანი
სქოლიო
კატეგორია:კუბის ქალაქები
ზაფხული
მწიფდება ხილი, ივსება თავთავი, ფრინველებს და ცხოველებს ბევრი საკვები უჩნდებათ.
ლიტერატურა
კატეგორია:ზაფხული
ანდრია მოხოროვიჩიჩი
ანდრია მოხოროვიჩიჩი (Andrija Mohorovičić; დ. 23 იანვარი, 1857 — გ. 18 დეკემბერი, 1936) — ხორვატი გეოფიზიკოსი და სეისმოლოგი. ხორვატიის მეცნიერებათა აკადემიის წევრი (1898). 1897 წლიდან ზაგრების უნივერსიტეტის პრივატ-დოცენტი, 1910 წლიდან პროფესორი. მეტეოროლოგიისა და გეოდინამიკის სამსახურის სახელმწიფო სამმართველოსა და ზაგრების ობსერვატორიის დირექტორი (1892-1921). მოხოროვიჩიჩმა სეისმოლოგიური მონაცემებით დაადგინა (1909) დედამიწის ქერქსა და მანტიას შორის გამყოფი ზედაპირის არსებობა, რომელსაც მოხოროვიჩიჩის ზედაპირი უწოდეს. მანვე შეიმუშავა მიწისძვრის რეგისტრაციის მეთოდიკა და სხვადასხვა გეოფიზიკური ხელსაწყოების კონსტრუქცია.
სქოლიო
კატეგორია:ხორვატი გეოფიზიკოსები კატეგორია:ხორვატი სეისმოლოგები კატეგორია:ხორვატი მეტეოროლოგები კატეგორია:დაბადებული 1857 კატეგორია:გარდაცვლილი 1936
კანაიმის ეროვნული პარკი
thumb|250px|left|ტეპუი
კანაიმის ეროვნული პარკი (ესპ.Parque Nacional Canaima) — 30 000 კვადრატული კილომეტრის  მოცულობის პარკი ვენესუელის სამხრეთ-აღმოსავლეთ ნაწილში, ბრაზილიისა და გაიანის საზღვართან. პარკი მდებარეობს ბოლივარის შტატში. შედარებისათვის, მისი ფართობი თითქმის იგივეა, რაც მთლიანად გრან-საბანის რეგიონისა.
პარკი შეიქმნა 1962 წლის 12 ივნისს. სიდიდით პარკებს შორის ქვეყანაში მეორეა პარიმა-ტაპირაპეკოს პარკის შემდეგ. მისი ფართობი ბელგიის ფართობის ტოლია.
1994 წელს, იუნესკომ პარკი მსოფლიო მემკვიდრეობის სიაში შეიტანა, რადგან აქ მდებარეობს არაერთი ტეპუი – მაგიდის ზედაპირისმაგვარი გაბრტყელებული პიკის მქონე მწვერვალები, რომლებიც დამახასიათებელია მთელი ამ არეალისათვის.
ყველაზე ცნობილი ტეპუია რორაიმის მთა — ყველაზე მაღალი, მაგრამ ამავე დროს, მთასვლელთათვის ადვილად დასაპყრობი. ასევე აუიანტეპუი — რომელზეც გადმოედინება მსოფლიოს უმაღლესი ჩანჩქერი ანხელი. აღნიშნული მთები უძველესი ასაკისაა და მიეკუთვნება იმ პერიოდს, როდესაც სამხრეთ ამერიკა და აფრიკა ერთ სუპერკონტინენტს წარმოადგენდა.
პარკში ცხოვრობენ ადგილობრივი ინდიელები — პემონის ტომი, კარიბის ენათა ჯგუფიდან. პემონის ხალხს ამ მთებისადმი განსაკუთრებული დამოკიდებულება გააჩნია, მათ სჯერათ, რომ იქ სულები სახლობენ. პარკი შედარებით მოწყვეტილია გარესამყაროს, ქალაქთან მხოლოდ რამდენიმე პატარა გზა აკავშირებს. პარკის ტერიტორიაზე გადაადგილების და დათვალიერების საუკეთესო საშუალებას წარმოადგენს ვერტმფრენი. ასევე შესაძლებელია ფეხით ან კანოეთი მოძრაობა.
პემონის ინდიელებს პარკში გახსნილი აქვთ რამდენიმე საშუალო და მაღალი კლასის სასტუმრო, რომელთაც ძირითადად პარკის ევროპელი დამთვალიერებლები სტუმრობენ.
რესურსები ინტერნეტში
კატეგორია:მსოფლიო მემკვიდრეობის ძეგლები ვენესუელაში კატეგორია:ვენესუელის ეროვნული პარკები კატეგორია:კანაიმის ეროვნული პარკი კატეგორია:1962 წელს დაარსებული დაცული ტერიტორიები კატეგორია:ბოლივარის შტატის გეოგრაფია კატეგორია:1962 წელს დაარსებულები ვენესუელაში
ოსმანისტიკა
ოსმანისტიკას უწოდებენ სამეცნიერო–კვლევით დისციპლინას, რომელიც ორიენტალისტიკის ერთ-ერთი მოსაზღვრე დარგია და შეისწავლის ოსმალეთის იმპერიის ისტორიასა და კულტურას. ოსმანისტიკა ძირითადად ისეთ მეცნიერებებს ეფუძნება, როგორიცაა ისლამოლოგია და თურქოლოგია, მაგრამ ასევე მაგრამ ასევე მეტად ახლოს დგას არაბისტიკასთან, ირანისტიკასთან, ბიზანტინისტიკასთან და სამხრეთაღმოსავლეთ ევროპის ქვეყნების ისტორიასთან.
ოსმანისტიკის განვითარება
თარჯიმნები და დიპლომატები ახალი დროის ადრეულ ეტაპებზევე დაინტერესდნენ ოსმანთა ენით, ისტორიითა და კულტურით. მეცნიერული ოსმანისტიკის ფუძემდებლად მიიჩნევენ ავსტრიელ ჰამერ-პურგშტალს (1774-1856), რომლის კალამსაც ეკუთვნის ათტომიანი ნაშრომი „ოსმანთა იმპერიის ისტორია“.
რესურსები ინტერნეტში
კატეგორია:აღმოსავლეთმცოდნეობა კატეგორია:თურქოლოგია
აშშ-ის საპრეზიდენტო არჩევნები (1804)
1804 წლის აშშ-ის საპრეზიდენტო არჩევნებში მოქმედმა პრეზიდენტმა ტომას ჯეფერსონმა ფედერალისტი ჩარლზ პინკნი ადვილად დაამარცხა. ეს არჩევნები პირველი იყო კონსტიტუციის მე-12 შესწორების რატიფიკაციის შემდეგ.
კატეგორია:აშშ-ის საპრეზიდენტო არჩევნები
ფანი მენდელსონი
ადრეული ცხოვრება და განათლება
ლეამ, მალევე შეამჩნია ფანის და ფელიქსის განსაკუთრებული მუსიკალური ნიჭი. მათ პატარა ასაკიდანვე დაიწყეს საუკეთესო მასწავლებლებისგან მუსიკალური განათლების მიღება. ამრიგად, 14 წლის ასაკში, ფანის უკვე შეეძლო ბახის The Good-Tempered Clavier– ის 24 პრელუდის დაკვრა და მან ეს 1819 წელს, მამამისის დაბადების დღეზე შეასრულა. თუმცა, მისი პასუხი ასეთი იყოː ”ძალიან კარგია, ძვირფასო, მაგრამ არ უნდა დაგვავიწყდეს, რომ გოგო ხარ, ასე რომ შეგიძლია დაივიწყო ამ საქმის საჯაროდ წამოწყება.” 14 წლის ასაკში მამამისმა შეახსენა, რომ კონცენტრირებული უნდა ყოფილიყო თავის მომავალ როლზე, როგორც ცოლი და დედა, რადგან საზოგადოებრივი კონცერტები და მუსიკალური ნაწარმოებების გამოცემა ქალის საქმიანობას არ წარმოადგენდა. მარცხნივ|მინი|ვილჰელმ ჰენსელი: ავტოპორტრეტი (1829)
ქორწინება და შემდგომი წლები
1829 წელს, ფანი დაქორწინდა პრუსიის კარის მხატვარზე, ვილჰელმ ჰენზელზე. 1830 წელს მათ ერთადერთი ვაჟი, სებასტიან ჰენსელი შეეძინათ. 1839–40 წლებში, ფანი, მეუღლესთან ერთად იტალიაში გაემგზავრა. დედის გარდაცვალებისთანავე, 1842 წელს ის გახდა მენდელსონების ოჯახის სახლის ხელმძღვანელი ბერლინში, სადაც ხშირად აწყობდა კონცერტებს.
ფელიქსი და ფანი
მინი|ფელიქს მენდელსონის პორტრეტი ვილჰელმ ჰენსელის მიერ, 1847 წ ფანის და მის უმცროს ძმას, ფელიქს მენდელსონს, ასევე კომპოზიტორსა და პიანისტს ძალიან ახლო ურთიერთობა ჰქონდათ. იმ დროს არსებული სოციალური სტერეოტიპების გამო, რომლებიც ქალთა როლებს ეხებოდა, მისი მრავალი შედევრი, მისი ძმის სახელით გამოქვეყნდა. 15 წლის განმავლობაში, ფანის საქმიანობა საიდუმლოდ რჩებოდა. იგი წერდა მუსიკას, რომელსაც იცოდა, რომ მხოლოდ საკუთარ სახლში მოისმენდა. საბოლოოდ, 1846 წელს, მან გამოაქვეყნა თავისი კომპოზიციების კრებული. შემდეგ წელს, 41 წლის ასაკში, იგი ინსულტის შეტევისგან მოულოდნელად გარდაიცვალა.
გარდაცვალება
1847 წლის 14 მაისს, ფანი მენდელსონი ინსულტის შეტევამ იმსხვერპლა, რომელიც ერთ-ერთი რეპეტიციის დროს განიცადა. დის გარდაცვალების შემდეგ, ფელიქს მენდელსონი ღრმა დეპრესიაში ჩავარდა და ექვსი თვის შემდეგ, იმავე წლის 4 ნოემბერს, იგი მოულოდნელად გარდაიცვალა.
ფანიმ დაწერა 500-მდე მუსიკალური კომპოზიცია. მისმა ვაჟმა სებასტიანმა, დაწერა მენდელსონის ოჯახის ბიოგრაფია, რომელიც ნაწილობრივ დაფუძნებულია ფანის დღიურებსა და წერილებზე, რომლებიც უამრავ ინფორმაციას გვაწვდის მისი ძმის, ფელიქსის შესახებ.
მანანა ალოევა
მანანა ალოევა (დ. 19 იანვარი, 1948) — ქართველი ექიმი, მეცნიერი.
1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1971–1972 წლებში ინტერნატურა გაიარა ქუთაისის პირველ კლინიკურ საავადმყოფოში. 1972–1973 წლებში იყო წყალტუბოს სანატორიუმ „რიონის“ განყოფილების გამგე. 1973–1975 წლებში სანატორიუმ „იმერეთის“ მთავარი ექიმის მოადგილე სამედიცინო დარგში. 1975 წლიდან მუშაობს ნევროლოგიის ინსტიტუტში უმცროს, 1988 წლიდან უფროს მეცნიერ–თანამშრომლად. ავტორია 52 სამეცნიერო ნაშრომის ეპილეპტოლოგიის, ნეიროტრავმატოლოგიის, კოაგულოლოგიის პრობლემებზე. გამოქვეყნებული აქვს მეთოდური რეკომენდაციები და მონოგრაფია რუსულ ენაზე. ნევროლოგი, მედიცინის მეცნიერებათა კანდიდატი.
1988 წელს დაიცვა საკანდიდატო დისერტაციის თემა — „თრომბოჰემორაგიული სინდრომი ქალატვინის დახურული ტრავმის დროს“.